సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
రికార్డు వసూళ్లతో దూసుకుపోతున్న 'సంజూ'
బాలీవుడ్ హీరో సంజయ్ దత్ జీవిత చరిత్ర ఆధారంగా తెరకెక్కిన సంజూ మూవీ బాక్సాఫీస్ కలెక్షన్లలో కొత్త రికార్డులు కొల్లగొడుతోంది. రాజ్‌కుమార్ హిరానీ డైరెక్షన్‌లో వచ్చిన ఈ మూవీ కేవలం రెండు రోజుల్లోనే రూ.73.35 కోట్లు వసూలు చేయడం విశేషం.
Samayam Telugu | Updated:
Jul 1, 2018, 07:29PM IST
బాలీవుడ్ హీరో సంజయ్ దత్ జీవిత చరిత్ర ఆధారంగా తెరకెక్కిన సంజూ మూవీ బాక్సాఫీస్ కలెక్షన్లలో కొత్త రికార్డులు కొల్లగొడుతోంది. రాజ్‌కుమార్ హిరానీ డైరెక్షన్‌లో వచ్చిన ఈ మూవీ కేవలం రెండు రోజుల్లోనే రూ.73.35 కోట్లు వసూలు చేయడం విశేషం. 2018లో తొలి రోజు అత్యధిక వసూళ్లు సాధించిన సినిమాగా నిలిచిన సంజూ.. తాజాగా పద్మావత్, రేస్ 3 రికార్డులను బీట్ చేసింది. రెండో రోజు కలెక్షన్ల విషయానికి వస్తే రేస్3కి రూ.38.14 కోట్లు, పద్మావత్‌కు రూ.32 కోట్లు రాగా.. సంజూ మాత్రం రూ.38.6 కోట్లతో ఆ రికార్డును బద్ధలు కొట్టింది.
అత్యంత భారీ ఎత్తున విడుదలైన ఈ సినిమా తొలిరోజు ప్రపంచవ్యాప్తంగా దాదాపు 5,300 స్క్రీన్లపై ప్రదర్శితమైంది. వీటిల్లో 4000 స్క్రీన్లు ఇండియాలోకి కాగా, మిగతావి విదేశాల్లోనివి. ఈ రకంగా చూస్తే ఇదొక రికార్డే. ఒకే భాషలో విడుదలైన సినిమా ఇన్ని స్క్రీన్ల మీద ప్రదర్శితం కావడం ఇండియా వరకూ రికార్డే. రాజ్‌కుమార్ హిరానీ సినిమాలకు ఉన్న క్రేజ్‌తోపాటు.. సినిమా ట్రైలర్‌కే అంచనాలకు మించి రెస్పాన్స్ రావడంతో సంజూ ఓపెనింగ్ కలెక్షన్స్ అదిరిపోయాయి. చాలా వరకు సినిమాకు పాజిటివ్ రీవ్యూలు రావడం కూడా కలెక్షన్లకు కలిసొచ్చింది. సంజయ్ దత్ క్యారక్టర్‌లో రణ్‌బీర్ జీవించేశాడు. అతని నటనకి ప్రేక్షకులు ఫిదా అయిపోతున్నారు.